b'\n_START_ARTICLE_\nSIKON ISAF 14\n_START_SECTION_\nZgodovina\n_START_PARAGRAPH_\nKontingent je sestavljalo 88 pripadnikov Slovenske vojske, 2 civilna strokovnjaka in 11 pripadnikov Nacionalne garde Kolorada._NEWLINE_7. oktobra 2010 je v Afganistan prispela predhodnica kontingenta. 16. oktobra je Slovenijo zapustila glavnina kontingenta (59 pripadnikov).\n_START_SECTION_\nOrganizacija in oprema\n_START_PARAGRAPH_\nKontingent je obsegal 101 pripadnika: 88 slovenskih vojakov, dva slovenska civilista in 11 ameri\xc5\xa1kih vojakov._NEWLINE_Dalje se je kontingent delil na: OMLT, enota za podporo, enoto za bojno podporo in medicinsko enoto. OMLT, katero je vodil podpolkovnik Marjan Sirk, je bila sestavljena iz 21 pripadnikov (14 iz Slovenske vojske in 7 iz Nacionalne garde Kolorada) in je bila dodeljena 6. bataljonu 2. brigade 207. korpusa Afganistanske nacionalne armade (ANA). Vsaki pehotni \xc4\x8deti so dodelili po tri mentorje (poveljniku \xc4\x8dete in \xc4\x8detnemu ter vodnemu pod\xc4\x8dastniku), medtem ko so bili poveljnikoma in \xc4\x8detnima pod\xc4\x8dastnikoma \xc4\x8dete za ognjeno podporo in poveljni\xc5\xa1ko-logisti\xc4\x8dne \xc4\x8dete dodeljeni mentorji. Ostali mentorji so delovali v \xc5\xa1tabu in sicer so bili mentorji poveljniku bataljona, namestniku poveljnika, izvr\xc5\xa1ilnimu \xc4\x8dastniku, na\xc4\x8delnikom sektorjev S1, S2 in S4; dva mentorja (\xc4\x8dastnik in pod\xc4\x8dastnik) pa sta delovala v sektorju S3. Eden od mentorjev je bil sanitetni pod\xc4\x8dastnik, ki je nadzoroval usposabljanje afganistanskih bolni\xc4\x8darjev._NEWLINE_Opremljeni so bili s: 4 srednja oklepna vozila 8 \xc3\x97 8 svarun, 3 lahka kolesna oklepna vozila 6 \xc3\x97 6 valuk, 8 lahkih kolesnih oklepnih vozil 4 \xc3\x97 4 hummer, osebno terensko vozilo puch, ter z najetimi ameri\xc5\xa1kimi vozili: dve oklepni tovorni vozili 10 t in 4 lahka oklepna vozila 4 x 4 (MRAP)._NEWLINE_To je bil prvi kontingent Slovenske vojske v Afganistanu, opremljen z oklepniki Svarun. Zaradi okvare dveh Svarunov v prvih treh mesecih delovanja je potekala debata tudi v slovenskem parlamentu, hkrati pa si je Slovenija brezpla\xc4\x8dno izposodila ameri\xc5\xa1ka oklepna vozila za zagotavljanje ve\xc4\x8dje mobilnosti in varnosti.'